CELEX: 52015PC0243
Language: mt
Date: 2015-05-13 00:00:00
Title: Rakkomandazzjoni għal DEĊIŻJONI TAL-KUNSILL li tħassar id-Deċiżjoni 2009/589/KE dwar l-eżistenza ta’ defiċit eċċessiv fil-Polonja

IL-KUMMISSJONI EWROPEA
            Brussell, 13.5.2015
            COM(2015) 243 final
            Rakkomandazzjoni għal
            DEĊIŻJONI TAL-KUNSILL
            li tħassar id-Deċiżjoni 2009/589/KE dwar l-eżistenza ta’ defiċit eċċessiv fil-Polonja
            
               
         
         
            
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tħassar id-Deċiżjoni 2009/589/KE dwar l-eżistenza ta’ defiċit eċċessiv fil-Polonja
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 126(12) tiegħu,
            
            
               Wara li kkunsidra r-rakkomandazzjoni mill-Kummissjoni,
            
            
               Billi: 
            
            
               (1)Fis-7 ta' Lulju 2009, fuq rakkomandazzjoni tal-Kummissjoni, il-Kunsill iddeċieda, skont l-Artikolu 104(6) tat-Trattat li jistabbilixxi l-Komunità Ewropea (TKE), li kien hemm defiċit eċċessiv fil-Polonja. 
            
            
               (2)Fl-istess data, skont l-Artikolu 104(7) tat-TKE u l-Artikolu 3(4) tar-Regolament tal-Kunsill (KE) 1467/97 tas-7 ta' Lulju 1997 dwar li titħaffef u tiġi ċċarata l-implimentazzjoni tal-proċedura ta’ defiċit eċċessiv
                  1
               , il-Kunsill, abbażi ta ' rakkomandazzjoni tal-Kummissjoni, bagħat rakkomandazzjoni lill-Polonja bil-għan li s-sitwazzjoni tad-defiċit eċċessiv tinġieb fi tmiemha sa mhux aktar tard mill-2012. 
            
            
               (3)Fil-21 ta’ Ġunju 2013, il-Kunsill ikkonkluda li l-Polonja kienet ħadet azzjoni effettiva iżda kienu seħħew avvenimenti ekonomiċi negattivi b’implikazzjonijiet kbar fuq il-finanzi pubbliċi wara l-adozzjoni tar-rakkomandazzjoni oriġinali. Għaldaqstant, il-Kunsill, fuq rakkomandazzjoni tal-Kummissjoni qies li l-kundizzjonijiet previsti fl-Artikolu 3(5) tar-Regolament (KE) Nru 1467/97 kienu sodisfatti, u ħareġ Rakkomandazzjoni ġdida lill-Polonja skont l-Artikolu 126(7) tat-Trattat, bil-għan li s-sitwazzjoni ta' defiċit eċċessiv tinġieb fi tmiemha sal-2014
                  2
               . 
            
            
               (4)Fl-10 ta ' Diċembru 2013, il-Kunsill iddeċieda skont l-Artikolu 126(8) tat-Trattat, li l-Polonja ma kinitx ħadet azzjoni effettiva f'konformità mar-Rakkomandazzjoni tal-Kunsill tal-21 ta ' Ġunju 2013 biex tikkoreġi d-deċifit eċċessiv tagħha sal-2014
                  3
                u skont l-Artikolu 126(7) tat-Trattat, irrakkomanda lill-Polonja li ttemm is-sitwazzjoni ta ' defiċit eċċessiv tagħha sal-2015
                  4
               . Il-Polonja ġiet irrakkomandata biex tilħaq defiċit nominali ta’ 4.8% tal-PDG fl-2013, 3.9% tal-PDG fl-2014 u ta’ 2.8% tal-PDG fl-2015 (għajr l-impatt tat-trasferimenti tal-assi mis-sistema ta' pensjonijiet tat-tieni pilastru). Abbażi tat-tbassir makroekonomiku sottostanti għar-rakkomandazzjoni tal-Kunsill, dan huwa konsistenti ma' titjib tal-bilanċ strutturali ta' 1% tal-PDG fl-2014, u ta' 1.2% tal-PDG fl-2015. Ġie rrakkomandat ukoll lill-Polonja li timplimenta b' mod rigoruż il-miżuri li kienet diġà ħabbret u adottat, filwaqt li tikkumplimentahom b' miżuri addizzjonali sabiex tilħaq korrezzjoni sostenibbli tad-defiċit eċċessiv sal-2015. Il-Polonja ngħatat l-iskadenza tal-15 ta’ April 2014 biex tirrapporta dwar il-miżuri meħuda biex tikkonforma ma’ din ir-rakkomandazzjoni.
            
            
               (5)Fit-2 ta' Ġunju 2014, il-Kummissjoni kkonkludiet li f'dak il-mument, ma kien meħtieġ l-ebda pass ieħor fl-proċedura ta' defiċit eċċessiv.
            
            
               (6)Skont l-Artikolu 4 tal-Protokoll dwar il-proċedura ta’ defiċit eċċessiv mehmuża mat-Trattati, il-Kummissjoni tipprovdi d-data għall-implimentazzjoni ta' din il-proċedura. Bħala parti mill-applikazzjoni ta’ dan il-Protokoll, l-Istati Membri darbtejn fis-sena għandhom jirrappurtaw dejta dwar id-defiċits u d-dejn tal-gvern tagħhom u dwar varjabbli assoċjati, jiġifieri qabel l-1 ta’ April u qabel l-1 ta' Ottubru, skont l-Artikolu 3 tar-Regolament tal-Kunsill (KE) Nru 479/2009 tal-25 ta’ Mejju 2009 dwar l-applikazzjoni tal-Protokoll dwar il-proċedura tad-defiċit eċċessiv mehmuża mat-Trattat li jistabbilixxi l-Komunità Ewropea
                  5
               . 
            
            
               (7)Il-Kunsill għandu jieħu deċiżjoni biex iħassar deċiżjoni fuq l-eżistenza ta’ defiċit eċċessiv fuq il-bażi tad-dejta notifikata. Barra minn hekk, deċiżjoni dwar l-eżistenza ta’ defiċit eċċessiv għandha titħassar biss jekk (i) it-tbassiriet tal-Kummissjoni jindikaw li d-defiċit ma jkunx se jaqbeż il-limitu ta’ 3% tal-PDG tul il-perjodu ta’ tbassir
                  6
               ; u (ii) il-proporzjon tad-dejn jissodisfa l-viżjoni għall-futur tal-valur referenzjarju tad-dejn.
            
            
               (8)Barra minn hekk, f’konformità mal-Patt ta’ Stabbiltà u Tkabbir, għandha tingħata kunsiderazzjoni dovuta tar-riformi sistemiċi tal-pensjonijiet bl-introduzzjoni ta’ sistema b’diversi pilastri li tinkludi pilastru mandatorju ffinanzjat kompletament. 
            
            
               (9)Abbażi tad-dejta pprovduta mill-Kummissjoni (Eurostat) skont l-Artikolu 14 tar-Regolament (KE) Nru 479/2009, wara n-notifika mill-Polonja f'April 2015, il-Programmta ' Konverġenza tal-2015 u t-tbassir tar-rebbiegħa tal-2015 tal-Kummissjoni, il-konklużjonijiet li ġejjin huma ġġustifikati:
            
            
               –Fl-2014, id-defiċit tal-gvern ġenerali kien jammonta għal 3,2 % tal-PDG. Billi dan in-numru jista’ jitqies li huwa qrib il-valur ta’ referenza u l-proporzjon ta' dejn għall-PDG tal-Polonja huwa taħt is-60% tal-valur ta’ referenza tal-PDG b’mod sostenut, il-Polonja hija eliġibbli għad-dispożizzjonijiet rigward ir-riformi sistemiċi tal-pensjonijiet tal-Artikolu 2(7) tar-Regolament (KE) Nru 1467/97. Ir-riforma sistemika tal-pensjonijiet tal-Polonja mill-1999 ġiet annullata minn liġi li ġiet adottata f’Diċembru 2013. Fuq il-bażi ta' dan l-annullament, parti mill-assi akkumulati mill-fondi privati tal-pensjonijiet iffinanzjati kompletament (li jiffurmaw it-tieni pilastru tas-sistema tal-pensjonijiet tal-Polonja) ġew trasferiti għall-iskema pubblika tas-sigurtà soċjali (l-ewwel pilastru tas-sistema tal-pensjonijiet tal-Polonja). Barra minn hekk, it-tieni pilastru tas-sistema tal-pensjonijiet tilef il-kopertura universali tiegħu, fis-sens li l-parteċipazzjoni ma baqgħetx obbligatorja. B'riżultat ta' dan, l-annullament tal-2013 temm in-natura sistemika tar-riforma tal-1999. Madankollu, sal-aħħar ta’ Lulju tal-2014 il-kontribuzzjonijiet soċjali tal-parteċipanti kollha xorta waħda għaddew għat-tieni pilastru. Dawn il-kontribuzzjonijiet huma l-kostijiet netti tar-riforma sistemika tal-pensjonijiet tal-1999 u għandhom jiġu kkunsidrati meta tiġi vvalutata l-korrezzjoni tad-defiċit eċċessiv. Il-kostijiet netti diretti totali għall-perjodu Jannar — Lulju 2014, huma stmati għal 0.4% tal-PDG, u għalhekk mhumiex biżżejjed biex jispjegaw l-eċċess tad-defiċit ġenerali tal-gvern fuq il-valur ta’ referenza tat-Trattat ta’ 3% tal-PDG fl-2014. 
            
         
         
            
               –Il-programm ta’ konverġenza, ippreżentat mill-Gvern Pollakk fit-30 ta’ April 2015, jimmira għal defiċit ta’ 2.7% tal-PDG fl-2015 u ta’ 2.3% tal-PDG fl-2016. It-tbassir tal-Kummissjoni għar-rebbiegħa tal-2015 ibassar defiċit ta’ 2.8% tal-PDG fl-2015 u, abbażi ta’ suppożizjoni ta' ebda bidla fil-politika, ta’ 2.6% tal-PDG fl-2016. B’hekk, id-defiċit mistenni li jibqa’ taħt il-valur ta ' referenza tat-Trattat ta’ 3% tal-PDG matul il-perjodu ta' tbassir.
            
            
               –Il-Kummissjoni tistma li l-bilanċ strutturali, jiġifieri l-bilanċ  tal-gvern ġenerali aġġustat għaċ-ċiklu ekonomiku u nett minn miżuri ta’ darba u miżuri oħra temporanji, tjieb b’0.9% tal-PDG fl-2014. 
            
            
               –Id-dejn gross tal-gvern ġenerali ammonta għal 50.1% tal-PDG fl-2014. It-tbassir tar-rebbiegħa tal-2015 tal-Kummissjoni jbassar li d-dejn gross tal-gvern ġenerali ser jonqos b'mod temporanju għal 50.9% tal-PDG fl-2015,u 50.8% tal-PDG fl-2016 jiġifieri taħt il-valur ta' referenza ta' 60% tal-PDG.
            
            
               (10)Mill-2015, li hija s-sena ta' wara dik li fiha saret il-korrezzjoni tad-defiċit eċċessiv, il-Polonja hija soġġetta għall-parti preventiva tal-Patt ta' Stabbiltà u Tkabbir, u għandha timxi lejn l-objettiv ta' terminu medju tagħha b'pass xieraq, filwaqt li tirrispetta l-punt ta' referenza tan-nefqa. It-tbassir tar-rebbiegħa tal-2015 tas-servizzi tal-Kummissjoni ibassar li l-bilanċ strutturali se jitjieb b’0.2% tal-PDG kemm fl-2015 kif ukoll fl-2016, ibbażat fuq is-suppożizzjoni ta’ ebda bidla fil-politika. Fuq il-bażi ta’ valutazzjoni globali, il-Polonja hija proġettata li tkun konformi mal-aġġustament meħtieġ lejn l-objettiv ta’ terminu medju fl-2015 skont it-tkabbir fl-infiq nett taħt in-norma, billi hemm ir-riskju ta’ xi devjazzjoni mit-triq ta’ aġġustament meħtieġ fl-2016 peress li l-aġġustament strutturali jaqa’ taħt ir-rekwiżit fl-2016 b’tali mod li sejrin ikunu meħtieġa aktar miżuri f’dik is-sena.
            
            
               (11)F’konformità mal-Artikolu 126(12) tat-Trattat, Deċiżjoni tal-Kunsill dwar l-eżistenza ta’ defiċit eċċessiv għandha titħassar meta, fil-fehma tal-Kunsill, tkun saret korrezzjoni tad-defiċit eċċessiv fl-Istat Membru konċernat.
            
            
               (12)Fil-fehma tal-Kunsill, id-defiċit eċċessiv fil-Polonja ġie kkoreġut u d-Deċiżjoni 2009/589/KE għaldaqstant għandha tiitħassar.
            
            
               (13)Il-Kunsill ifakkar li r-riforma sistemika tal-pensjonijiet tal-1999 ħadet post skema tal-pensjoni pubblika b'benefiċċju definit, b’sistema tat-tliet pilastri bbażata fuq kontributi definiti. L-għan ewlieni tar-riforma kien li jtejjeb is-sostenibilità tas-sistema tal-pensjonijiet tal-Polonja speċjalment fid-dawl ta’ sfida kbira mill-perspettiva demografika li qed taffaċċja l-Polonja. L-annullament tar-riforma sistemika fi tmiem l-2013, żied għal darb’oħra r-rwol tal-ewwel pilastru pubbliku, li, kuntrarjament għat-tieni pilastru, mhuwiex kompletament finanzjat, iżda sistema ta' kontribuzzjoni nozzjonali definita. Filwaqt li jipproduċi xi appoġġ baġitarju fi żmien qasir, l-annullament tar-riforma sistemika tal-1999 ma jtejjibx is-sostenibbiltà fit-tul tal-finanzi pubbliċi, minħabba li l-benefiċċji fuq perjodu qasir ta’ żmien minn kontribuzzjonijiet soċjali ogħla u ħlas ta’ imgħax aktar baxx, fil-futur se jiġu kkumpensati minn ħlas ta’ pensjoni ogħla mill-pilastru tal-pensjoni pubblika. B’mod ġenerali, l-annullament tar-riforma sistemika tal-pensjonijiet tal-1999 fih xi riskji għall-finanzi pubbliċi tal-Polonja fuq medda twila ta’ żmien,
            
            
               ADOTTA DIN ID-DEĊIŻJONI:
            
            
               Artikolu 1
            
            
               Minn valutazzjoni kumplessiva jsegwi li s-sitwazzjoni ta' defiċit eċċessiv fil-Polonja ġiet ikkoreġuta.
            
            
               Artikolu 2
            
            
               Id-Deċiżjoni 2009/589/KE hija b'dan imħassra.
            
            
               Artikolu 3
            
            
               Din id-Deċiżjoni hija indirizzata lir-Repubblika tal-Polonja.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  ĠU L 209, 2.8.1997, p. 6.
               
               
                  
                     (2)
                  Ir-Rakkomandazzjoni tal-Kunsill tal-21 ta' Ġunju 2013 bil-għan li tintemm is-sitwazzjoni ta' defiċit eċċessiv tal-gvern fil-Polonja.
               
               
                  
                     (3)
                  Id-Deċiżjoni tal-Kunsill 2013/758/UE tal-10 ta’ Diċembru 2013 li tistabilixxi li ma ttieħdet ebda azzjoni effettiva mill-Polonja b'reazzjoni għar-Rakkomandazzjoni tal-Kunsill tal-21 ta' Ġunju 2013.
               
               
                  
                     (4)
                  Ir-Rakkomandazzjoni tal-Kunsill tat-2 ta' Diċembru 2013 bil-għan li tintemm is-sitwazzjoni ta' defiċit eċċessiv tal-gvern fil-Polonja.
               
               
                  
                     (5)
                  ĠU L 145, 10.6.2009, p. 1.
               
               
                  
                     (6)
                  B' konformità ma' “Speċifikazzjonijiet dwar l-implimentazzjoni tal-Patt ta’ Stabbiltà u Tkabbir u l-Linji Gwida dwar il-format u l-kontenut ta ' Programmi ta ' Stabbiltà u Konverġenza”, tat-3 ta’ Settembru 2012. Ara: 
                  
                     http://ec.europa.eu/economy_finance/economic_governance/sgp/pdf/coc/code_of_conduct_en.pdf